Karang sebuah tulisan dalam bahasa Betawi yang bernada ekspositori dan panjangnya 1 paragraf.

Sangiran têrlêtak di kaki Gunung Lawu, sêkitar 15 km dari lêmbah Sungèi Bêngawan Solo. Situs Sangiran nyimpên kêkayèan posil-posil purbakalè, mulè dari posil manusiè purba, binatang-binatang purba, ampè hasil kêbudayèan manusiè prasêjarèh. Pênêlitian di daèrah êni diawalin olèh P.E.C. Schemulling padè 1864 dêngan nêliti posil pèrtêbrata. Padè 1895, Eugene Dubois nyaba têmpat êni, tapi kagak nêmuin apè-apè. Sêudèh sêkian lamè, Von Koenigswald bêrhasil nêmuin bêrbagè pêralatan manusiè purba. Kêmudian padè 1936, pênduduk sêtêmpat nyêrahin posil rahang kanan manusiè purba kêpadè Koenigswald. Ênilah têmuan pêrtamè posil manusiè purba di Sangiran. Sêjak wayah ntu ampè 1941 Von Koenigswald nêmuin posil manusiè purba Homo èrèctus. Dari sonolah situs Sangiran ngêjadi amat têrkênal amè ditêtêpin sêbagè Warisan Dunia padè 1996.